Becker glo wéér met selfoon betrapSkermskoot uit die YouTube-video Een van die sogenaamde Waterkloof-vier, Christoff Becker, gaan moontlik na ŉ ander gevangenis oorgeplaas word nadat ŉ selfoon glo in sy sel gevind is. “Beamptes het Saterdagoggend tydens ŉ soektog ŉ selfoon in sy sel by die Kgosi Mampuru-gevangenis in Pretoria gevind,” het Zac Modise, Gautengse kommissaris van die departement van korrektiewe dienste, Maandag aan SAPA gesê. “ŉ Tugkomitee is Sondag byeengeroep en ons oorweeg om Becker nog deur die loop van hierdie week na ŉ ander gevangenis te skuif.” Volgens Modise is al Becker se voordele vir die volgende 32 dae opgeskort. Dié voordele sluit telefoonoproepe, besoeke en vrye beweging tussen eenhede in. “Die oortreder het bewys hy is nie gedissiplineerd nie, en sy optrede bewys dat hy nie gerehabiliteer is nie. Al dié aksies sal ŉ rol speel wanneer hy oor ŉ jaar weer vir parool heroorweeg word,” het Modise bygevoeg. Die komitee sal ook ondersoek instel hoe Becker die selfoon gekry het. Becker en Frikkie du Preez is op 16 Februarie, ses dae nadat hulle op parool vrygelaat is, weer in hegtenis geneem toe ŉ video van ŉ beweerde selpartytjie aan die lig gekom het. ŉ Video van die twee mans wat na bewering alkohol en ŉ selfoon in ŉ tronksel by die Kgosi Mampuru-gevangenis in Pretoria gebruik, is op YouTube gelaai. Dit is onwettig om ŉ selfoon of alkohol in die gevangenis te hê. Lees ook: Waterkloof-twee bak brood in die tronk Waterkloof-twee glo afsonderlik aangehou NVG sê oor Waterkloof-twee Aanval op Derby-Lewis glo te doen met Waterkloof-2 Waterkloof-twee: Korrupte tronkbewaarders dalk binnekort aangekeer Waterkloof-2 voor paroolraad Waterkloof-2 moet nog sit Waterkloof-bewaarders gewaarsku Facebook aan die gons oor twee van Waterkloof-4 wat weer agter tralies sit Twee van Waterkloof-4 sal 72 uur aangehou word Twee van Waterkloof-4 weer agter tralies Video’s: Twee van Waterkloof-4 hou glo partytjie in tronk Video: Waterkloof-4 op parool vrygelaat Waterkloof-4 vrygelaat